Elin Süleymanov: “Azərbaycan Vaşinqtondakı ekspertlərin sözü ilə hərəkət etməyəcək”
Azərbaycanın Los Ancelesdəki baş konsulu “Amerikanın səsi”nə müsahibəsində prezident seçkiləri və regional gərginlik barədə danışıb
“İkigün sonra keçiriləcək prezident seçkiləri Azərbaycanın demokratik inkişafı üçünvacib mərhələdir. Amma bu, ölkənin xarici siyasəti qarşısında heç bir yeniçağırışlar qoymur”. Bunu AzərbaycanınLos-Ancelesdəki baş konsulu Elin Süleymanov deyib. “Amerikanın səsi”nəmüsahibəsində diplomat ölkədəki prezident seçkiləri, regional gərginlik vəbunların Amerika-Azərbaycan münasibətlərinə təsirləri barədə danışıb. CənabSüleymanov bildirib ki, seçkilər Azərbaycanın özü üçün vacibdir. Belə ki, bu, ölkəyə özünün inkişafı və təsdiqi işində imkanlar verir. Eyni zamanda, ölkənin beynəlxalq nüfuzu baxımından: “Sözsüz ki, nəqədər Azərbaycan demokratik olsa, Amerika ilə bir yerdə imkanlarımız daha dayüksələcək və əlaqələr daha da yaxşı olacaq”. Diplomat diqqəti ona yönəldib ki,seçkilər regionda gərginliyin artdığı bir dövrdə keçirilir. Onun sözlərinəgörə, Azərbaycan diplomatiyası xüsusilə son aylar regional qarşıdurmanınfonunda öz praqmatik və balanslı kursunu qoruya bilib, belə ki, indi ölkədəsabitlik var: “Ancaq sözsüz ki, regionda gərginlik yüksəlib və vəziyyət daha dagərginləşib. Biz də bu məsələni düşünməliyik”. Cənab Süleymanov daha sonra vurğulayıbki, Qafqazda beynəlxalq rəqabətin artmasına baxmayaraq, Azərbaycan heç birtərəfə meyllənməyəcək, öz milli maraqlarını üstün tutacaq:“Azərbaycan Vaşinqtondakı ekspertlərinsözü ilə hərəkət etməyəcək. Biz seçim etmək istəmirik. İran bizim qonşumuzdur,Rusiya qonşumuzdur. Amerika tərəfdaşımızdır. Bir yerdə işləyəcəyik. Biz gördükki, seçimləri edəndə bunun nəticəsi nə olur. Ermənistan seçimini edib və indidə özünü izolyasiya gününə salıb. Biz görürük ki, Gürcüstan da öz seçimini edibvə onun da nəticəsi nə oldu. Azərbaycan xalqının təhlükəsizliyi və Azərbaycandövlətinin sabitliyi bizim ən böyük məqsədimizdir və ona nail olacağıq”. AzərbaycanınLos-Ancelesdəki baş konsulu diqqəti habelə ona yönəldib ki, beynəlxalqtəhlükəsizlik və enerji siyasətində Bakı həmişə Vaşinqtonla bir yerdədir. Onun sözlərinə görə, bu siyasət davam edəcək.Bununla yanası, Azərbaycan ümid edir ki, Nabukko və bu kimi konkret layihələrdəölkənin digər tərəfdaşları da Amerika qədər fəal səylər göstərəcəklər.